સાનિયા દ્વારા શોર્ટ સ્કર્ટ પહેરીને રમવા પર કટ્ટરપંથિયોનાં વિરોધ અને પાકિસ્તાની ક્રિકેટર શોએબ મલિક સાથે નિકાહનો મુદ્દો ફિલ્મમાં કેન્દ્રમાં રહેશે. તમને જણાવી દઇએ કે, આ લગ્ન પર ખુબ જ હંગામો થયો હતો અને પાકિસ્તાની સાથે લગ્ન કરવાથી લાખો લોકોએ તેના પર વાંધો ઉઠાવ્યો હતો. ફિલ્મ નિર્માતા રાની સ્ક્રૂવાલા સાનિયા પર ફિલ્મની યોજના બનાવી રહ્યા છે. જો કે હજુ સુધી ફિલ્મની હિરોઇન ફાઇનલ કરવામા આવી નથી. સાનિયા કહેતી રહી છે કે તેની બાયોપિકમાં તેની ખાસ ફ્રેન્ડ પરિણિતી ચોપડાને તે જોવા માંગે છે. સૂત્રો અનુસાર, નિર્માતા ફિલ્મમાં સાનિયાને જ રોલ ઓફર કરી રહ્યા છે. સાનિયા જાહેરાતો કરતી રહી છે અને કેમેરા સામે સહજ છે. નિર્માતા આ માટે તેનો મોટો ચેક આપવા પણ તૈયાર છે. જો કે, સાનિયાએ હજૂ સુધી કોઇ જવાબ આપ્યો નથી. ઉલ્લેખનીય છે કે, સચિન તેંદુલકરે પોતાની બાયોપિક ફિલ્મ સચિનઃ અ બિલિયન ડ્રીમ્સમા પોતે નજર આવ્યો હતો.